BVB Închideri mixte pentru indici
*	Tranzacții de 47 milioane lei, sub cele din ședința anterioară

Indicii Bursei de Valori București (BVB) au avut închideri mixte, în sesiunea de tranzacționare de ieri, într-o zi cu aprecieri ale piețelor europene. Indicele BET, al celor mai lichide douăzeci de titluri ale bursei noastre, a avut un declin de 0,15%, până la 17.093 de puncte, în vreme ce indicele BET-BK, reperul de randament al fondurilor de investiții în acțiuni, s-a apreciat cu 0,16%, până la 3.188 de puncte.